Diari Oficial de la Generalitat Valenciana


Sumari del DOGV 3042, del 24-07-1997 (1997/9315)

DECRET 194/1997, d'1 de juliol, del Govern Valencià, pel qual es cedeix l'ús gratuït, per termini de deu anys, a l'Ajuntament d'Atzeneta del Maestrat, de l'immoble situat al p.k. 10.700 de la carretera CS-820 d'aquest terme municipal.
------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/07/01/194/dof/vci/html**

### Dades del document

Número de DOGV
:   3042

Data del DOGV
:   24-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9315


Data del document
:   01-07-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 194/1997, d'1 de juliol, del Govern Valencià, pel qual es cedeix l'ús gratuït, per termini de deu anys, a l'Ajuntament d'Atzeneta del Maestrat, de l'immoble situat al p.k. 10.700 de la carretera CS-820 d'aquest terme municipal.  
Mitjançant Reial Decret 1.627/1984, d'1 d'agost, en matèria de carreteres, l'Administració de l'Estat va transferir a la Generalitat Valenciana l'immoble de 20.700 m2 situat a la carretera CS-820, p.k. 10.700, pertanyent al terme municipal d'Atzeneta del Maestrat, en el qual hi ha una casella de peó caminer de 598 m2 de superfície.  
L'Ajuntament d'Atzeneta del Maestrat, mitjançant acords plenaris de data 28 d'octubre de 1994 i 28 d'octubre de 1996, ha sol·licitat la cessió de part de l'immoble assenyalat per a ser destinat a la realització d'activitats encaminades a la creació d'ocupació, i es compromet a construir en els terrenys de 150m2 de superfície que es reserva la Generalitat Valenciana un magatzem per a ús de la Conselleria d'Obres Públiques, Urbanisme i Transports.  
La Conselleria d'Obres Públiques, Urbanisme i Transports ha proposat la desafectació de l'immoble a l'efecte que siga cedit a l'Ajuntament d'Atzeneta del Maestrat.  
Justificada la utilitat pública i l'interès social de la finalitat per a la qual es destinarà l'immoble, el benefici que per a la Generalitat Valenciana té la construcció per l'ajuntament cessionari del magatzem per a ús de la Conselleria d'Obres Públiques, Urbanisme i Transports i el que estableix la disposició addicional cinquena i l'article 41 i següents de la Llei de Patrimoni de la Generalitat Valenciana, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 1 de juliol de 1997,  
DECRETE  
Article 1  
Desafectar de la Conselleria d'Obres Públiques, Urbanisme i Transports l'immoble de 20.550 m2 de superfície situat en la carretera CS-820, p.k. 10.700, en el terme municipal d'Atzeneta del Maestrat, que confronta: davant entrant, amb la carretera esmentada; dreta entrant, amb terreny de 150 m2 que es reserva la Generalitat Valenciana i camí; esquerra entrant, amb la Rambla del Castell i al fons amb un altre camí, integrant-se en el patrimoni privat de la Generalitat Valenciana.  
L'immoble consta inscrit en el Registre de la Propietat de Lucena del Cid, al foli 146 del tom 303, llibre 19 d'Atzeneta del Maestrat, finca 3542.  
Es manté en el domini públic de la Generalitat Valenciana el terreny de 150 m2 de superfície i forma rectangular amb façana a la carretera CS-820, de 10 m de façana i 15 m de fons, sobre el qual l'Ajuntament d'Atzeneta del Maestrat es compromet a construir un magatzem per a ús de la Conselleria d'Obres Públiques, Urbanisme i Transports.  
Article 2  
Cedir per termini de deu anys, a l'Ajuntament d' d'Atzeneta del Maestrat, l'ús gratuït de l'immoble que es desafecta en l'article 1, amb la condició que aquesta corporació municipal rehabilite la casella de peó caminer que hi ha i destine l'immoble a la realització d'activitats encaminades a la creació d'ocupació.  
Si l'immoble cedit no es destina a l'ús previst durant el termini fixat o deixa de ser-ho posteriorment, es considerarà resolta la cessió i l'immoble revertirà a la Generalitat Valenciana.  
Article 3  
Una vegada transcorregut el termini assenyalat, l'immoble i tots els seus accessoris revertiran de ple dret a la Generalitat Valenciana.  
Article 4  
La cessió queda condicionada al fet que l'Ajuntament d'Atzeneta del Maestrat, a càrrec del pressupost municipal, construesca, sobre el terreny que es reserva la Generalitat Valenciana, un magatzem de 10 m de façana a la carretera CS-820 i 15 m de profunditat. Aquesta construcció haurà d'estar finalitzada en el termini d'un any comptat des de la data de publicació d'aquest decret.  
Article 5  
L'Ajuntament d'Atzeneta del Maestrat haurà de fer-se càrrec de totes les despeses, taxes i impostos que cause l'immoble fins que finalitze el termini de la cessió.  
DISPOSICIÓ FINAL  
La Conselleria d'Economia, Hisenda i Administració Pública durà a terme els tràmits necessaris per a fer efectiu el que disposa aquest decret.  
València, 1 de juliol de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia, Hisenda i Administració Pública,  
JOSÉ LUIS OLIVAS MARTÍNEZ


Còpia Permalink ELI